10. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ.Τ. 4214/531 της 11/19 Νοεμ. 1985 (ΦΕΚ Β΄ 693) Καθορισμός τρόπου είσπραξης Δ.Ε.Τ.Ε. Έχοντας υπόψη: 1.Τις διατάξεις του άρθρ. 3 παρ. 6 του Νόμ. 928/1917, με τις οποίες προβλέπεται η έκδοση σχετικού δ/τος για τον καθορισμό της αποζημίωσης των Τελωνειακών Υπαλλήλων για την παρεχόμενη υπερωριακή ή εκτός Τελωνειακού Καταστήματος απασχόλησή τους, κατόπιν αιτήσεως των συναλλασσομένων. 2.Τις διατάξεις του άρθρ. 10 του Νόμ. 5415/1932, με τις οποίες ανανεώθηκε η ανωτέρω εξουσιοδότηση. 3.Το κατ’ εξουσιοδότηση των ανωτέρω διατάξεων εκδοθέν Π.Δ/γμα της 27.8.32, όπως τροποποιήθηκε με το από 12.12.1982 όμοιο Δ/γμα, με το οποίο καθορίστηκε υποχρεωτική η πέρα του κανονικού ωραρίου και εκτός Τελωνειακού Καταστήματος υπερωριακή εργασία των Τελωνειακών υπαλλήλων και η για τον λόγο αυτό Εισπρακτέα αποζημίωση ως και ότι ο καθορισμός του ύψους της αποζημίωσης αυτής θα είναι σε συνάρτηση με την απόσταση, τον χρόνο και τον αριθμό των απασχολουμένων με την υπερωριακή εργασία υπαλλήλων. 4.Τις διατάξεις του άρθρ. 8 παρ. 3 του Α.Ν. 1032/46, με τις οποίες εξουσιοδοτείται ο Υπουργός των Οικονομικών, όπως με απόφασή του αναπροσαρμόζει το ύψος της ανωτέρω αποζημίωσης προς τις εκάστοτε επικρατούσες οικονομικές συνθήκες. 5.Τις διατάξεις του Νόμ. 1157/1981, με τις οποίες κυρώθηκε η από 29.12.1980 Πράξη Νομοθετικού Περιεχομένου, «περί καθιερώσεως πενθημέρου εβδομάδας εργασίας των δημοσίων εν γένει υπηρεσιών κλπ.». 6.Τις διατάξεις της παρ. 2 του άρθρ. 133 του Νόμ. 1165/1918, «περί Τελωνειακού Κώδικα». 7.Τις διατάξεις του άρθρ. 8 του από 2.7.1932 Δ/τος. 8.Την αριθ. Τ. 869/174/16.2.1984 απόφαση του Υφυπουργού Οικονομικών, για τον καθορισμό ωραρίου συναλλαγής στις Τελωνειακές Αρχές του Κράτους. 9.Τις σχετικές διατάξεις της Συνθήκης της Ε.Ο.Κ., τις Πράξεις Προσχώρησης της Χώρας μας στην Ε.Ο.Κ., ως και την ανταλλαγείσα αλληλογραφία της Τελωνειακής Ένωσης της Επιτροπής της Ε.Ο.Κ., με τις αρμόδιες Υπηρεσίες της Χώρας μας. 10.Την ανάγκη τήρησης όλων των παραπάνω διατάξεων για την είσπραξη των Δ.Ε.Τ.Ε. σύμφωνα με το Εθνικό και Κοινοτικό Δίκαιο, αποφασίζουμε: Άρθρ.1.-1.Τα Δικαιώματα Εκτελέσεως Τελωνειακών Εργασιών (Δ.Ε.Τ.Ε.) για εργασία που παρέχεται από τους Τελωνειακούς Υπαλλήλους πριν ή μετά από το κανονικό τους ωράριο ή εκτός Τελωνειακού Καταστήματος, καθορίζονται και εισπράττονται, ανάλογα με την απόσταση της θέσης προσφοράς εργασίας από το Τελωνειακό Κατάστημα, τη διάρκεια του χρόνου απασχόλησης σε ώρες εκτός κανονικού ωραρίου εργασίας ή σε ημέρες αργιών και άλλων εξαιρεσίμων ημερών, ως και τον αριθμό των επιλαμβανομένων υπαλλήλων. 2.Η παραπάνω απασχόληση για εκτέλεση Τελωνειακών εν γένει εργασιών και ελέγχων, πραγματοποιείται ύστερα από υποβολή ειδικής προς τούτο αίτησης των ενδιαφερομένων στην Τελωνειακή Αρχή. Άρθρ.2.-1.Για τον επιβαλλόμενο έλεγχο της βεβαίωσης, είσπραξης και διαχείρισης των Δικαιωμάτων Εκτελέσεως Τελωνειακών Εργασιών στα Τελωνεία καθιερώνουμε από 1 Ιαν. 1986 τα παρακάτω Τελωνειακά βιβλία και έντυπα: α)Αίτηση Δ.Ε.Τ.Ε. Έντυπο διαστάσεων 210Χ297 χιλιοστών και με κωδικό αριθμό Τ.01-35. Η αίτηση αυτή συμπληρώνεται και υποβάλλεται στο αρμόδιο Τελωνείο από τον αιτούντα, προκειμένου να εγκριθεί η εκτέλεση των αιτουμένων Τελωνειακών Εργασιών του άρθρ. 1 της παρούσας. Η Αίτηση αυτή διαλαμβάνει τις παρακάτω, ιδία, ενδείξεις: 1)Αριθμό και Ημερομηνία καταχώρισης. 2)Το ονοματεπώνυμο και τη διεύθυνση του ενδιαφερόμενου και του μεσολαβούντος εκτελωνιστή. 3)Το είδος, και τον αριθμό του Τελωνειακού Παραστατικού, εφόσον υπάρχει. 4)Το είδος, δασμ. κλάση και η αξία του εμπορεύματος. 5)Το είδος της αιτούμενης εργασίας. Οι υποβαλλόμενες αιτήσεις ΔΕΤΕ, μετά την προηγούμενη έγκριση παροχής των αιτουμένων εργασιών από τον Προϊστάμενο του Τελωνείου ή από τον υπ’ αυτού οριζόμενο αρμόδιο Τελωνειακό υπάλληλο, καταχωρούνται στο ειδικό βιβλίο καταχώρισης. Σε ειδικές θέσεις του ίδιου εντύπου υπολογίζονται και χρεώνονται τα οφειλόμενα για τις αιτούμενες Τελωνειακές Εργασίας ΔΕΤΕ και βεβαιώνεται η είσπραξή τους. Η παραπάνω αίτηση παρέχεται στους ενδιαφερόμενους δωρεάν. Οι τακτοποιημένες αιτήσεις ΔΕΤΕ υποβάλλονται, κατά τα ισχύοντα, στη ΔΙΕΤΑ στο τέλος κάθε μήνα στον οποίο αναφέρονται. β)Βιβλίο καταχωρίσεως Αιτήσεων ΔΕΤΕ. Το βιβλίο που χρησιμοποιείται για την καταχώριση των κατατιθεμένων αιτήσεων ΔΕΤΕ φέρει τον κωδικό αριθμό Τ.01-36 και διαλαμβάνει, ιδία: 1)Τον αύξοντα αριθμό της Αίτησης. 2)Την ημερομηνία καταχώρισης. 3)Τον αριθμό και το είδος του σχετικού Τελωνειακού Παραστατικού, εφόσον υπάρχει. 4)Το ονοματεπώνυμο του ενδιαφερόμενου και του μεσολαβούντος εκτελωνιστή. 5)Το είδος της αιτούμενης εργασίας και απασχόλησης. Η καταχώριση στο ανωτέρω βιβλίο των υπό-βαλλομένων αιτήσεων ενεργείται κατ’ αύξοντα αριθμό αρίθμησής τους ανά μία σε κάθε σει(Μετά τη σελ. 138) Σελ. 138,01 Τεύχος Η72-Σελ. 41 - 206 Δικαιώματα Τελωνειακών Εργασιών 30.Α.π.10 ρά και ανά είκοσι σε κάθε σελίδα. Εφόσον, από τις περιστάσεις δικαιολογείται επιτρέπεται η συνεχής κατ’ αύξοντα αριθμό αρίθμησης των αιτήσεων ΔΕΤΕ να γίνεται από σχηματιζόμενο βιβλίο συρραφής αντιγράφων των αιτήσεων και όχι από το κατά τα ανωτέρω βιβλίο καταχώρισης. Το βιβλίο αυτό ή τα ραφιδευμένα αντίγραφα που το αντικαθιστούν υποβάλλονται σύμφωνα με τα ισχύοντα στη ΔΙΕΤΑ, στο τέλος κάθε οικονομικού έτους. γ)Αποδεικτικό Είσπραξης ΔΕΤΕ. Κατά την είσπραξη των οφειλομένων ποσών, εκδίδεται από τον Ταμία, του Τελωνείου αποδεικτικό, το οποίο φέρει την ονομασία «Αποδεικτικό Είσπραξης ΔΕΤΕ» και τον κωδικό αριθμό εντύπου Τ.07-31. Το αποδεικτικό αυτό είναι διπλότυπο, βιβλιοδετείται σε στελέχη των 50 διπλοτύπων, διαστάσεων 148Χ210 χιλιοστών. Από τα δύο αντίτυπα, το πρώτο, που εκτυπώνεται σε χαρτί χρώματος θαλασσί, παραδίδεται στον ενδιαφερόμενο, το δε δεύτερο, που εκτυπώνεται σε χαρτί χρώματος λευκού, παραμένει, ως στέλεχος. Το Αποδεικτικό αριθμείται από τη Διεύθυνση Ελέγχου Τελωνειακών Αρχών (ΔΙ.Ε.Τ.Α.) η οποία και εφοδιάζει τα Τελωνεία, ύστερα από σχετική αίτησή τους. Η παραπάνω αρίθμηση είναι ενιαία για όλα τα Τελωνεία της Χώρας μη απαιτούμενης ίδιας αρίθμησης για κάθε Τελωνείο χωριστά. Η ενιαία αυτή αρίθμηση αλλάζει κάθε χρόνο. Το αποδεικτικό περιέχει τον τίτλο του Τελωνείου, τον αριθμό, την ημερομηνία της αίτησης ΔΕΤΕ, επί της οποίας βεβαιώθηκε το οφειλόμενο ποσό, το ποσό που πληρώθηκε αριθμητικώς και ολογράφως, το ονοματεπώνυμο του πληρωτή, τον τόπο και την ημερομηνία έκδοσης, την υπογραφή του Τελωνειακού Ταμία. Προκειμένου περί μηχανογραφημένων Τελωνείων το παραπάνω αποδεικτικό συμπληρώνεται και εκδίδεται από τον ηλεκτρονικό υπολογιστή είναι διπλότυπο με μορφή συνεχών διπλωμένων φύλλων και με διαστάσεις ανάλογες με τις μηχανογραφικές ανάγκες. δ)Βιβλίο Είσπραξης ΔΕΤΕ. Το έντυπο αυτό φέρει τον κωδικό αριθμό Τ.07-32 και είναι διαστάσεων 210Χ297 χιλιοστών και περιέχει τις παρακάτω στήλες: Στήλη 1: αναγράφεται ο αριθμός και η χρονολογία της αίτησης ΔΕΤΕ. Στήλη 2: αναγράφεται ο αριθμός του αποδεικτικού είσπραξης ΔΕΤΕ. Στήλη 3: αναγράφεται το ποσό ΔΕΤΕ που εισπράχθηκε. Σελ. 138,02 Τεύχος Η72-Σελ. 42 Προκειμένου περί μηχανογραφημένου Τελωνείου το παραπάνω βιβλίο συμπληρώνεται και εκδίδεται από τον ηλεκτρονικό υπολογιστή. Κατά τα λοιπά η κατάρτιση του βιβλίου, ο έλεγχος συμφωνίας, η σύνταξη κατάστασης για την κατάθεση κλπ., ενεργείται ως και το βιβλίο είσπραξης των δασμών και λοιπών φόρων. 2.Τα παραπάνω έντυπα εκτυπώνονται από την Εκτυπωτική Μονάδα του Υπουργείου μας. Η μέριμνα για την έγκαιρη προμήθεια των ανωτέρω εντύπων, πλην του αποδεικτικού είσπραξης ΔΕΤΕ, ανήκει στην Αποθήκη Διαχείρισης Εντύπων του Υπουργείου μας, η οποία και εφοδιάζει, ύστερα από αίτησή τους, τα Τελωνεία της Χώρας, προκειμένου δε περί των μηχανογραφημένων εντύπων η μέριμνα ανήκει στο ΜΗ.Κ.Υ.Ο. Άρθρ.3.-1.(Προσθέτονται περιπτώσεις στο τέλος της παρ. 1 άρθρ. 3 της Α.175/15-21 Μαρτ. 1933 (ΦΕΚ Β΄ 25), απόφ. Υπ. Οικον. ανωτ. σελ. 73). 2.Τα βιβλία καταχώρισης των αιτήσεων ΔΕΤΕ εμπίπτουν, ως προς την υποβολή τους στη Δ/νση Ελέγχου Τελωνειακών Αρχών, στην περίπτ. 24 του άρθρ. 4 της παραπάνω απόφασής μας, (ανωτ. σελ. 73). - 207 30.Α.π.10 Δικαιώματα Τελωνειακών Εργασιών